Szia!

A jelölt szervizutak szerintem maradjanak egyben, az eddigi gyakorlat szerint. Egyrészt nagyon megbonyolít mindent, másrészt nem felel meg az utakra vonatkozó irányelveknek. Ha van középen valami, ami elválasztja a két irányt (pl. Margit híd közepén vagy a Jászai Mari téren a villamosmegálló) akkor az általános OSM irányelvek mentén persze szétszedném, de itt nem ez a helyzet. Ahol csak az egyik irányban van buszsáv kijelölve (Szent Gellért rakpart) ott szintén indokoltnak tartom a jelenlegi állapotot, bár ebbe bele lehetne kötni, mondván, meg lehetne oldani egy highway vonallal is. Szerintem ez is maradjon ahogy van, elvégre van fizikai elválasztás. Ahol aktívan csak az egyik irányban használják a villamossíneken kijelölt (vagy sajnos nem túl jól jelölt) buszsávot, de a közlekedés elvileg mindkét irányban lehetséges (Vámház körút) ott is egy, kétirányú ,,szervizutat" tartok megfelelőnek.